Timo Glock

Kerjaya awal

Dilahirkan di Lindenfels, Jerman Barat, Glock memulakan kerjaya sukan permotoran beliau pada tahun 1998 pada usia 15 tahun. Beliau memenangi beberapa kejuaraan go-kart serta kejuaraan BMW ADAC Formula Junior Cup pada tahun 2000 dan Formula BMW ADAC pada tahun 2001.

Jordan (2004)

Glock menyertai Jordan Grand Prix sebagai pemandu ujian pada tahun 2004. Beliau membuat penampilan sulungnya dalam Formula Satu di Grand Prix Kanada, dengan mengantikan Giorgio Pantano untuk satu perlumbaan. Beliau mendapat tempat kesebelas, namun dikelaskan di tempat ketujuh selepas kedua-dua pasukan Williams dan Toyota disingkirkan dari perlumbaan, lalu Glock mendapat dua mata pada perlumbaan sulungnya. Beliau menamatkan musim ini bersama Jordan, dan mengantikan Pantano untuk tiga perlumbaan terakhir. Penaja Glock, bersama Deutsche Post, membantu membawa DHL kembali ke Jordan.

Toyota (2008–2009)

Selepas memenangi kejuaraan GP2 Series pada tahun 2007, Glock dikaitkan dengan beberapa pasukan Formula Satu. Beliau menandatangani kontrak dengan Toyota F1, walaupun masih di bawah kontrak bersama BMW sebagai pemandu ujian, yang menyebabkan pertikaian itu dibawa ke hadapan Lembaga Pengiktirafan Kontrak. Pada bulan November, lembaga tersebut memutuskan bahawa Glock bebas untuk memandu untuk Toyota bagi musim 2008. Glock menandatangani kontrak selama tiga tahun bagi menggantikan Ralf Schumacher, yang bersara dari Formula Satu. Beliau mendapat mata pertamanya bagi musim 2008 di Grand Prix Kanada, selepas mendapat tempat keempat, di hadapan pemandu Ferrari, Felipe Massa. Di Hungary, Glock berjaya mendapat podium pertamanya dengan mendapat tempat kedua. Di Grand Prix Singapura, Glock mendapat tempat keempat, dan ia merupakan salah satu keputusan terbaiknya pada musim tersebut.
Pada perlumbaan terakhir musim 2008, iaitu Grand Prix Brazil, Glock berada di tempat ketujuh dengan baki beberapa pusingan dan terus memilih untuk menggunakan tayar cuaca kering, manakala kebanyakan pemandu lain memilih untuk ke pit bagi mengantikan tayar cuaca kering mereka dengan tayar hujan kerana hujan lebat mula turun. Pada pusingan terakhir, Glock berada di tempat keempat, tetapi beliau telah dipotong oleh pemandu Toro Rosso, Sebastian Vettel, dan pemandu McLaren, Lewis Hamilton, pada selekoh terakhir perlumbaan. Selepas Hamilton memotong Glock, ia sudah memadai bagi beliau untuk memenangi Kejuaraan Pemandu Dunia 2008. Glock menamatkan perlumbaan di tempat keenam dan kesepuluh dalam kejuaraan pemandu, dengan 25 mata, di belakang rakan sepasukan Jarno Trulli.
Musim 2009 bermula dengan baik untuk Glock. Glock mendapat tempat keempat di Australia dan mendapat tempat ketiga di Grand Prix Malaysia. Glock mendapat podium terakhirnya bagi Toyota di Singapura dengan mendapat tempat kedua. Glock menamatkan perlumbaan di tempat ketujuh di China dan Bahrain. Glock mendapat podium terakhirnya untuk Toyota dengan mendapat tempat kedua, di belakang Lewis Hamilton di Grand Prix Singapura selepas bermula dari tempat keenam. Glock memulakan perlumbaan dengan baik selepas memotong Alonso.
Pada pusingan kelayakan bagi perlumbaan seterusnya, Glock terhempas dan mengalami kecederaan dan tidak dapat berlumba pada hari berikutnya. Jarno Trulli sahajalah yang mewakili Toyota bagi perlumbaan tersebut. Pada 11 Oktober 2009, Toyota mengesahkan bahawa Kamui Kobayashi, pemandu ujian Toyota, akan mengantikan Glock. Toyota menarik diri dari Formula Satu pada akhir tahun 2009, dan meninggalkan Glock dengan masa depan yang tidak menentu.

Virgin (2010–2011)

Masa depan Glock kelihatan tidak menentu, tetapi pada 17 November, pasukan baru, Manor Grand Prix mengumumkan bahawa beliau telah menandatangani kontrak bersama mereka dan akan menjadi pemandu pertama mereka untuk itu musim 2010 dan 2011. Manor Grand Prix menjadi Virgin Racing pada bulan November 2009 dan bahawa bekas pesaing GP2nya, Lucas di Grassi menjadi rakan sepasukannya.
Glock memulakan musim 2010 dengan tiga persaraan berturut-turut di Bahrain, Australia dan Malaysia. Di samping itu, beliau gagal untuk memulakan Grand Prix China kerana kegagalan enjin. Di Grand Prix Sepanyol, beliau mendapat tempat ke-18. Di Jepun, Glock mendapat keputusan terbaiknya pada musim ini dan untuk pasukannya dengan mendapat tempat ke-14.
Pada tahun 2011, Jérôme d'Ambrosio menyertai Glock di pasukan Virgin Racing, di mana beliau gagal untuk memulakan Grand Prix Turki.
Pada 24 Julai 2011, ia telah diumumkan bahawa Glock telah menandatangani lanjutan kontrak selama tiga tahun bersama Virgin sehingga musim 2014. Pasukan itu telah dinamakan semula sebagai Marussia F1 bagi musim 2012.

Marussia (2012)

Pasukan tersebut dinamakan semula sebagai Marussia F1 bagi musim 2012, dan Glock menjadi rakan sepasukan kepada pemandu baru dari Perancis, Charles Pic, Marussia terpaksa menarik diri daripada ujian pra-musim selepas gagal dalam ujian kemalangan untuk impak belakang, tetapi akhirnya mereka lulus dan membenarkan Glock untuk bersaing.
Glock memulakan musim 2012 dengan kukuh dengan mendapat tempat ke-14 di Australia. Glock mendapat tempat ke-17 di Malaysia, dan kemudian mendapat tempat ke-19 berturut-turut di China dan Bahrain. Beliau mendapat tempat ke-18 di Grand Prix Sepanyol, dan mendapat tempat ke-14 sekali lagi di Monaco, dan bersara daripada perlumbaan Grand Prix Kanada kerana kerosakan brek. Glock menarik diri dari Grand Prix Eropah selepas mengalami sakit perut. Walau bagaimanapun, beliau kembali untuk berlumba di Grand Prix British, di mana beliau mendapat tempat ke-18, dan diikuti dengan tempat ke-22 di Grand Prix Jerman. Ia dilaporkan di Grand Prix Hungary, bahawa terdapat persengketaan antara Glock dan rakan sepasukan, Pic, selepas Pic menghalang Glock semasa pusingan kelayakan. Glock menamatkan perlumbaan di tempat ke-21 selepas bertarung dengan Michael Schumacher dan Pedro de la Rosa. Glock mendapat tempat ke-15 di Spa selepas berlanggar dengan Pastor Maldonado. Kereta beliau tidak mengalami sebarang kerosakan dan beliau menamatkan perlumbaan di hadapan Pic selepas berjaya memotongnya pada saat-saat akhir perlumbaan. Di Monza, beliau mendapat tempat ke-17 setelah mengalami kerosakan sayap depan selepas berlanggar dengan Vitaly Petrov di selekoh kedua pada pusingan pertama. Bagaimanapun di Singapura, Glock mendapat keputusan yang terbaik untuk Marussia, dengan mendapat tempat ke-12. Di Jepun, Glock naik sehingga ke tempat kesebelas pada pusingan kedua selepas beberapa buah kereta lain terlibat dalam insiden pada selekoh pertama, namun beliau menamatkan perlumbaan di tempat ke-16. Di Korea, beliau mendapat tempat ke-18, dan di India, beliau mendapat tempat ke-20 selepas bersaing dengan Michael Schumacher. Di São Paulo, Glock beraksi dengan cemerlang dan berada di hadapan kedua-dua pemandu kereta Caterham, namun dilanggar oleh Jean-Éric Vergne. Beliau mendakwa ini telah 'memusnahkan perlumbaannya' dengan Petrov akhirnya memintas Charles Pic untuk mengambil tempat kesepuluh bagi Caterham dalam kejuaraan. Glock menamatkan musim di tangga ke-20 dalam Kejuaraan Pemandu, iaitu keputusan terbaiknya untuk pasukan Virgin/Marussia.
Bagi musim 2013, Glock sepatutnya dikekalkan oleh Marussia dan menjadi rakan sepasukan Max Chilton, iaitu rakan sepasukan keempatnya dalam masa empat tahun bersama mereka. Walau bagaimanapun, pada 21 Januari 2013, ia telah disahkan bahawa Glock telah meninggalkan Marussia dengan persetujuan bersama.

DTM (2013–)

Glock bertanding dalam DTM pada tahun 2013 selepas menandatangani kontrak bersama BMW. Pada perlumbaan ketiganya, beliau mendapat podium dan mata pertamanya dengan mendapat tempat ketiga. Namun beliau tidak mendapat apa-apa mata selepas perlumbaan tersebut.

Kehidupan peribadi

Glock menetap di Switzerland bersama teman wanitanya, Isabell Reis. Mereka berjiran dan berkawan rapat dengan pemandu Caterham F1, Heikki Kovalainen dan teman wanitanya, Catherine Hyde.